
Poliţia vreascurilor. Supraveghere video în pădurile din zonele defavorizate 


Guvernul pune tunurile pe săraci 


Garda Forestieră își va reduce la minimum numărul de personal, dat fiind că 
paza pădurilor va fi făcută cu ajutorul camerelor video instalate pe copaci. 
Iniţial, două condiţii trebuie îndeplinite pentru mijloacele tehnice de 
supraveghere: să existe internet în munți și pădurea să se afle în apropierea 
zonelor cu populaţie defavorizată. Astfel, măsura este îndreptată împotriva 
săracilor care își însușesc trei vreascuri, și nu a acelora care sustrag cu acte în 
regulă. 


Marea 
supraveghere a pădurilor și marile acţiuni care să stopeze furtul de material lemnos 
începe în zonele rurale defavorizate, unde procentul oamenilor afectați de sărăcie este 
semnificativ. Ministerul Mediului explică faptul că în PNRR, România și-a asumat obligaţia 
implementării unor servicii informatice integrate de supraveghere, control, monitorizare a 
fondului forestier și utilizarea de soluţii digitale pentru păduri și monitorizarea 
transportului de masă lemnoasă, prin proiectul denumit Capacitatea sporită de 
supraveghere, control și monitorizare a pădurilor prin intermediul unui sistem informatic 
integrat. 


Scopul proiectului presupune dezvoltarea unui sistem operaţional de monitorizare a 
vegetației forestiere bazat pe exploatarea imaginilor satelitare, puncte LiDAR, și 
supravegherea circulației materialelor lemnoase în punctele de interes prin intermediul 
unui sistem de monitorizare video. Astfel, supravegherea video a drumurilor forestiere se 
va realiza în două etape, anunţă Ministerul Mediului. În etapa 1 se va implementa 
supravegherea video a drumurilor forestiere pe zone-pilot, din fondul forestier proprietate 
publică a statului administrat de Regia Naţională a Pădurilor Romsilva din judeţele Argeș, 
Bacău, Maramureș, Neamţ și Suceava, iar în 


